sasicodes/solvari-1 huggingface dataset:
இச்சம்பவத்தை விளங்குவதற்கு முன்னர் சிரியாவில் ஆட்சி புரிந்து கொண்டிருந்த கலீபாவும் நபித்தோழருமான முஆவியா ரழி அவர்கள் மற்றும் அவர்களின் ஆளுமையின் கீழ் மதீனாவின் கவர்னர் பொறுப்பிலிருந்த நபித்தோழர் இப்னு அப்பாஸ் ரழி ஆகிய சங்கைமிக்க அவ்விரு நபித்தோழர்களும் இரண்டு வௌவேறு நாட்களில் ரமழான் நோன்பை துவங்கினார்கள் என்ற செய்தி மேற்படி குரைப் என்பவரின் பிறை தகவலின் வாயிலாக பதிவு செய்யப்பட்டுள்ளதை அறிந்து கொள்ள முடிகிறது.
நபி ஸல் அவர்களின் மரணத்திற்குப் பிறகு ஸஹாபிகளான நபித்தோழர்கள் வாழ்ந்த காலத்தில் நடந்த ஒரு சம்பவம்தான் இது என்றாலும் இச்சம்பவம் நடைபெற்ற காலத்தை பற்றி அறிந்து கொள்வது ஆய்வுக்கு அவசியமானதாகும்.
முஸ்லிம் உம்மத்தை பிரிவிக்குள்ளாக்கிய பல சதிவேலைகளும் குழப்பங்களும் தலைதூக்கியிருந்த ஒரு நெருக்கடியான காலகட்டத்தில் நபித்தோழர் முஆவியா ரழி அவர்கள் ஆட்சித்தலைமைக்கு வருகிறார்கள்.
சங்கமதினம் என்ற அந்த கும்மாவுடைய நாள் வெள்ளிக்கிழமையாக இருந்துள்ள நிலையில் அன்றைய தினம் சிரியாவிலோ அல்லது மதீனாவிலோ இன்னும் அரபு உலகின் எப்பகுதியிலும் பிறையை புறக்கண்ணால் பார்க்க எந்த முகாந்திரமும் இல்லை என்பதே அறிவியலின் துல்லியமான நிரூபிக்கப்பட்ட உண்மையாகும்.
இறைத்தூதர் ஸல் அவர்களால் மார்க்க ஞானத்திற்காக வேண்டி பிரத்தியேகமாக துஆ செய்யப்பட்ட நபித்தோழர் இப்னு அப்பாஸ் ரழி அவர்கள் குரைபிடம் மட்டும் கேட்டறிந்த அப்பிறைச் செய்தியை ஏற்க மறுத்துள்ளதை கவனத்தில் கொண்டு குரைப் அவர்கள் சிரியாவில் பிறை பார்த்ததாக சொல்லிய நாளில் பிறந்த பிறையை புறக்கண்களால் பார்த்ததற்கு வாய்ப்புகள் இருந்தனவா என்பதை அறிந்துகொள்ள இச்சம்பவம் எந்த ஆண்டில் நடைபெற்றது என்பதை பற்றி அறிந்து கொள்வது அவசியமாகிவிட்டது.
மேலும் இந்த ஆய்வுக்கட்டுரையின் நோக்கம் வரலாற்று பதிவுகளை நினைவு படுத்துவதல்ல என்றாலும் நபி ஸல் அவர்கள் மரணித்தபிறகு அவர்களுக்குப் பின்னர் ஆட்சிபுரிந்த நேர்வழிநின்ற நான்கு கலீபாக்களின் மரணத்திற்குப் பிறகு இன்னும் நபி ஸல் அவர்களோடு தோழமையைப் பெற்றிருந்த மூத்த ஸஹாபாக்களில் பலர் மரணித்திருந்த காலகட்டத்தில்தான் இந்த குரைப் சம்பவம் நிகழ்ந்துள்ளது என்பதை உணர்த்துவதற்காகவும் அப்போது முஸ்லிம் உம்மத்தை பிரிவிக்குள்ளாக்கிய யூதர்களின் பல சதிவேலைகளும் ஷியாக்களின் பிரிவினை குழப்பங்களும் தலைதூக்கியிருந்த காலத்தில் இக்குரைப் சம்பவம் நடைபெற்றுள்ளது என்பதை விளங்கிக் கொள்வதற்காகவும் இச்சம்பவத்தின் வரலாற்றுப் பின்னனியை சுறுக்கமாக விளக்கியுள்ளோம்.
இப்னு அப்பாஸ் ரழி அவர்கள் முஆவியா ரழி அவர்கள் பிறை பார்த்ததை ஏற்க மறுத்த இந்நிகழ்வில் வரும் செய்தியின் அரபு மூலத்தில் மூஆவியா ரழி அவர்கள் கவனித்ததும் நோன்பு நோற்றதும் உங்களுக்குப் போதாதா என்று குரைப் அவர்கள் இப்னுஅப்பாஸ் ரழி அவர்களிடம் கேட்டதாக வரும் இடத்தில் குல்து நான் கேட்டேன் என்ற பதத்தை பயன்படுத்தியே கேட்கப்பட்டதாக இடம் பெறுகின்றது.
இந்த சம்பவத்தை அறிவித்தவர் குரைப் என்று கூறப்பட்டு வரும் நிலையில் இதை அறிவிப்பவர் உண்மையிலேயே குரைபாக இருந்திருந்தால் அவர் தன்னிலையாகவே அறிவித்திருக்க வேண்டும்.
முஸ்லிம் கிரந்தத்தில் வரும் இதே செய்தியை அறிவிக்கும் அறிவிப்பாளர்களில் ஒருவரான யஹ்யா இப்னு யஹ்யா என்பவர் நமக்குப் போதாதா அல்லது உங்களுக்குப் போதாதா என்று குரைப் கூறியதாக சந்தேகப்படுவதாகவும் பதிவு செய்யப்பட்டுள்ளது.
எனவேதான் இந்த மாதிரியான குறைபாடுகள் இல்லாத ரிவாயத்து என்று மாற்றுக்கருத்துடையோர் கூறும் அபூதாவுதின் அறிவிப்பையே நாமும் ஆய்வுக்கு எடுத்துள்ளோம்.
எனவே மேற்படி நிகழ்வை பிறைத் தகவலுக்கு ஆதாரமாக நினைப்பவர்களும் இந்த நிகழ்வை குரைப்தான் அறிவிக்கின்றார் என்று கூறுபவர்களும் முதலில் இதுபோன்ற குளறுபடிகளை தெளிவுபடுத்த வேண்டும்.
அல்லது தாபியீக்கு பிறகு வரும் நபர்களின் கூற்றுகளும் மார்க்க ஆதாரம்தான் அதில் எத்தகைய செய்திகளாக இருந்தாலும் பரவாயில்லை என்று அவர்கள் பகிரங்கமாக அறிவிக்க வேண்டும் அறிவிப்பார்களா?
இன்னும் அக்காலத்தில் சிரியாவுக்கும் மதீனாவுக்கும் இடையே வணிகத்தொடர்புகள் அதிகம் இருந்த காரணத்தால் இரு நகரங்களுக்குமிடையே மக்கள் பிரயாணம் செய்துவந்ததையும் வாகனத்தொடர்புகள் இருந்துள்ளதையும் நாம் அறியமுடிகிறது.
சிரியாவிலிருந்து பயணமாகி பலர் மதீனாவுக்கு வந்திருக்க அதிகவாய்ப்புள்ள நிலையில் குரைப் என்ற ஒருவரிடம் தான் இப்னு அப்பாஸ் ரழி அவர்கள் மேற்கண்ட விஷயத்தைக் கேட்டதாகவும் தெரிகின்றது.
லைலஹ் என்ற பதம் எண்ணிக்கை மற்றும் கிழமைகள் குறித்த சொற்களுடன் சேர்ந்து வரும் போது பகலும் இரவும் கொண்ட முழுமையான நாளையே குறிக்கும்.
இன்னும் லைலஹ் என்ற பதம் யவ்ம் என்ற பதத்துடன் இணைந்து வரும் இடங்களில் மட்டும்தான் லைலஹ் என்பதற்கு இரவு என்றும் யவ்ம் என்ற பதத்திற்கு பகல் என்றும் மொழிபெயர்க்கப்படும்.
எனவே மாற்றுக் கருத்துடையோர் மேற்படி குரைபுடைய செய்தியை ஆதாரமாக வைத்து சிரியாவின் மக்கள் பிறையை இரவில்தான் பார்த்தார்கள் என்று பிரச்சாரம் செய்வதைப் போன்ற வாசகங்கள் எதுவும் அதில் இடம்பெறவில்லை.
இதில் சிரியாவில் இருந்த மூஆவியா ரழி அவர்களும் குரைபும் சிரியா மக்களும் மதீனாவில் இருந்த இப்னு அப்பாஸ் ரழி அவர்களும் மதீனத்து மக்களும் எந்த கிழமையில் தங்களுடைய ரமழான் மாதத்தின் முதல் நோன்பை ஆரம்பித்தார்கள் என்பதற்கும் மேற்கண்ட செய்தியில் எந்த வாசகமும் இல்லை.
மேற்படி குரைபு சம்பவம் ரமழான் முதல் பிறைபற்றிய தகவல்தான் என்று பொதுவாக மக்கள் புரிந்து வைத்துள்ளனர் என்றாலும் சிரியாவின் மக்கள் பார்த்ததாக குரைபு தெரிவித்த தகவல் உர்ஜூஃனில் கதீம் என்ற பிறைப் படித்தரத்தின் கடைசி நிலையை அவதானித்ததை கூறுகின்றதா?
அதே போல் இப்னு அப்பாஸ் ரழி அவர்களும் சனிக்கிழமை பார்த்து ஞாயிற்றுக்கிழமை நோன்பை துவங்கியதாகவும் அந்த செய்தியில் எங்கும் குறிப்பிடப்படவில்லை என்பதையும் நாம் இங்கே நினைவில் கொள்ள வேண்டும்.
அவைகளைப் பற்றி அலசத் துவங்கினால் பல பக்கங்களில் விவரிக்க வேண்டிவரும் என்பதாலும் மேற்காணும் நிகழ்வு நபி ஸல் அவர்களின் அங்கீகாரம் பெற்ற ஹதீஸாக இல்லாமல் ஒரு ஸஹாபியின் காலத்தில் நடந்த ஒரு சம்பவத்தை குரைப் என்பவர் அறிவித்திருக்கலாம் என்ற உறுதியற்ற நிலையே அதில் உள்ளதாலும் இது ஹதீஸ் என்ற தரத்தை அடையவே முடியாது என்பதற்கு இந்த விளக்கங்களே போதுமானதாகும் என கருதுகின்றோம்.
இப்னு அப்பாஸ் ரழி அவர்கள் அவர்களின் கலீபா முஆவியா ரழி அவர்களுடைய தலைமையின் கீழிருந்தும் முஆவியாரழி அவர்களின் பிறை நிலைப்பாட்டை ஏற்க மறுத்து சுய சிந்தனையோடு நபிஸல் அவர்கள் வழிகாட்டியபடி பிறைகளின் அனைத்து படித்தரங்களையும் அவதானிப்போம் என்ற நிலைப்பாட்டில் இருந்துள்ளதைத்தான் மேற்கண்ட செய்தி தெரிவிக்கிறது.
இதனடிப்படையில் பிறைத் தகவலை யாரும் பெற்று செயல்படக் கூடாது மாறாக பிறைகளின் படித்தரங்களை அஹில்லாக்களை கவனித்தே செயல்பட வேண்டும் என்ற மார்க்க சட்ட விளக்கத்தை இப்னு அப்பாஸ் ரழி அவர்களின் கூற்றிலிருந்து அறியமுடிகிறது.
மேற்கண்ட சம்பவத்தில் இப்னு அப்பாஸ் ரழி அவர்கள் ஹாகதா அமரனா ரசூல் ஸல் என்று கூறிவிட்டதால் இதை ஹதீஸ்தான் என்று பலர் வாதிடுகின்றனர்.
ஆனால் இப்னு அப்பாஸ் ரழி அவர்களால் அறிவிக்கப்பட்ட பிறை சம்பந்தப்பட்ட எந்த ஹதீஸ்களிலும் எனவே நாங்கள் நோன்பை தொடர்ந்து கொண்டேயிருப்போம் முப்பதாக பூர்த்தி செய்யும் வரை அல்லது அதை கவனிக்கும் வரை என்ற இந்த வாசகங்கள் இடம்பெறவுமில்லை.
எனவே இப்னு அப்பாஸ் அவர்கள் மேற்கண்ட சொற்றொடர்களைக் கூறி ஹாகதா அமரனா ரசூல் ஸல் என்று அச்சொற்றொடர்களோடு இணைத்துக் கூறியதாக குரைப் என்பவர் அறிவிக்கும் இந்த விஷயத்தை நபிஸல் அவர்களின் ஹதீஸ்களாக அறிவிக்கப்பட்ட செய்திகளில் இருந்தும் நபிஸல் அவர்களிடமிருந்து நேரடியாகப் பயின்றதை வைத்தும் இப்னு அப்பாஸ் ரழி அவர்கள் ஆய்வுசெய்து புரிந்த விஷயத்தைத்தான் அல்லாஹ்வின் தூதர் நபி ஸல் அவர்கள் கட்டளையிட்டதாக கூறியுள்ளார்கள் என்பது இதிலிருந்து தெளிவாகின்றது.
எனவேதான் இந்த அபூதாவுதில் வரும் இச்செய்தியை அறிவிப்பவர் இப்னு அப்பாஸ் ரழி அவர்கள் எனக் கூறாமல் அறிவிப்பவர் குரைப் என குறிப்பிடப்பட்டுள்ளது.
மேற்கண்ட குரைப் சம்பவம் ஹதீஸ்தான் என்று யாராவது வாதிட்டால் அவர்களுடைய வாதத்தையும் நமது மேற்கண்ட விளக்கத்தையும் முழுமையாக புரியவேண்டும் என்றால் நபி ஸல் அவர்களிடமிருந்து நேரடியாக ரிவாயத்து செய்யப்பட்ட பிறை சம்பந்தமான மற்ற ஸஹீஹான ஹதீஸ்களையும் முன்னிருத்தி அவர்களின் அவ்வாசகத்துடன் பொருந்தி போகின்றதா என்று ஆய்வு செய்தே ஒரு தீர்வு காண இயலும்.
அப்படி பல்வேறு ஸஹீஹான ஹதீஸ்களோடு ஒப்பிட்டுப் பார்த்ததால்தான் இந்த குரைப் சம்பவம் ஹதீஸ் என்ற தரத்திற்குள் வராது என்பதை நிதர்சனமாக அறிந்து கொள்ளலாம்.
மேலும் குரைப் அவர்கள் தான் தெரிவிக்கும் பிறை தகவல் சரியானது என்று கருதித்தான் இப்னு அப்பாஸ் ரழி அவர்களிடம் இத்தகவலை ஏற்றுக்கொள்ள வலியுறுத்துகிறார்கள்.
இவ்வாறு எதிர்மறையான இருவேறு கருத்துகள் ஒரு நிகழ்வில் இடம்பெற்றிருக்கும் போது அதை ஒரு கருத்துடையோர் மட்டும் தங்களுக்கு ஆதாரமாக எடுத்துக்கொள்ள இயலாது என்பதையும் கவனத்தில் கொள்ள வேண்டும்.
அதாவது இப்னு அப்பாஸ் ரழி அவர்கள் குரைபுடைய பிறைதகவலை ஏற்க மறுத்து ஹாகதா அமரனா ரசூல் ஸல் என்று கூறிவிட்டதால் இது தத்தமதுபகுதி பிறைக்கு தனித்த ஆதாரம்தான் என்று கூறுவது அடிப்படையிலேயே தவறாகும்.
இந்நிலையில் இந்த குரைப் சம்பவத்தை முன்னிருத்தி ஒரு நபர் சாட்சியை ஏற்பதற்கு இது ஆதாரம் எனவும் சில அறிஞர்கள் கூறுகின்றனர்.
ஆனால் சில முற்கால ஆய்வாளர்களோ இப்னு அப்பாஸ் ரழி அவர்களிடம் குரைப் மட்டுமே தனித்து சாட்சி சொன்னதால்தான் குரைபுடைய பிறைத்தகவலை அவர்கள் நிராகரித்திருக்கலாம் எனவும் கூறுகின்றனர்.
அதற்கு மாற்றமாக ஒரு சாட்சியை இப்னு அப்பாஸ் ரழி அவர்கள் பெற்றதாலேயே குரைபுடைய பிறை சாட்சியத்தை நிராகரித்து விட்டார்கள் என்ற தகவல்களும் ஆய்வு நூல்களில் காணக்கிடைக்கின்றன.
இன்னும் குரைபின் தகவல் உறுதியான தகவலாக இருந்தும் அது மாதத்தின் இறுதியில் தாமதமாக கிடைத்ததால் அதை ஏற்று எவ்வாறு நடைமுறைப்படுத்த வேண்டும் என்பதற்கு நபிவழி எதுவும் இல்லாததால் மாதத்தை தன் ஆய்வின் அடிப்படையில் நிறைவு செய்வதற்குத் தீர்மானித்து அல்லாஹ்வின் தூதர் நபி ஸல் அவர்கள் எங்களுக்கு இவ்வாறு முடிவெடுக்கத்தான் கட்டளையிட்டுள்ளார்கள் என்று இப்னு அப்பாஸ் ரழி அவர்கள் கூறியுள்ளார்கள் எனவும் கூறப்படுகின்றது.
சர்வதேசப்பிறை நிலைபாடு கொண்ட சில அறிஞர்கள் குரைப் சம்பவத்தை விளக்கும்போது குரைப் அவர்கள் ஷவ்வால் பிறையை பார்க்காமல் ரமழானின் பிறை பார்த்த தகவலின் அடிப்படையில் ஷவ்வால் பிறைக்கு சாட்சி சொல்ல வந்ததால்தான் இப்னு அப்பாஸ் அவர்கள் குரைப் சம்பவத்தை மறுத்து விட்டார்கள் என்று கூறுகின்றனர்.
ஏனெனில் குரைப் அவர்கள் சுயமாக முன்வந்து இப்னு அப்பாஸ் ரழி அவர்களிடம் இந்த பிறைதகவலை அளிக்கவில்லை மாறாக இப்னு அப்பாஸ் ரழி அவர்கள்தான் குரைபை அழைத்து பிறைபற்றி விசாரிக்கிறார்கள்.
இச்சம்பவம் ரமழானின் இறுதிப்பகுதியில் நிகழ்ந்தது என்பதில் யாருக்கும் மாற்றுக்கருத்தில்லை என்ற நிலையில் ஷவ்வால் பிறைக்கு சாட்சி சொல்ல வந்ததால்தான் இப்னு அப்பாஸ் ரழி அவர்கள் குரைப் சம்பவத்தை மறுத்து விட்டார்கள் என்பது உண்மையானால் ஷவ்வால் பிறை பற்றி ரமழானில் விசாரிக்கக்கூடாது என்பதை சர்வதேசப்பிறை நிலைப்பாடு கொண்ட நமதூர் அறிஞர்களே அறிந்திருக்கும் ஒருவிஷயத்தை நபித்தோழர் இப்னு அப்பாஸ் ரழி அவர்கள் அறிந்திருக்க மாட்டார்களா என்ன?.
இப்னு அப்பாஸ் ரழி அவர்களுக்கு இந்த நவீன பிறை சட்டம் தெரியும் என்றால் குரைபை அழைத்து ரமழான் பிறைபற்றி ஏன் விசாரிக்கவேண்டும்?
இல்லை இப்னு அப்பாஸ் ரழி அவர்களுக்கு இந்த நவீனபிறை சட்டம் தெரிந்திருக்க வாய்ப்பில்லை என்று கூறுவார்களேயானால் மார்க்க அறிவிற்காக நபி ஸல் அவர்களின் சிறப்பு பிரார்த்தனையைப் பெற்ற நபித்தோழர் இப்னு அப்பாஸ் ரழி அவர்களுக்குத் தெரியாத மார்க்க சட்டம் சர்வதேசப்பிறை அறிஞர்களுக்கு எப்படி தெரிய வந்தது?.
இன்னும் ரமழானின் இறுதியில் இப்னு அப்பாஸ் ரழி அவர்கள்தான் குரைபை அழைத்து பிறைபற்றி விசாரித்துள்ளதை வைத்து இவ்வாறு அடுத்து வரும் மாதத்தின் துவக்கத்தை முற்கூட்டியே அறிந்துகொள்ள வேண்டும் என்பதைத்தானே இச்சம்பவம் உணர்த்துகிறது என்றே விளங்க வேண்டும்.
இந்நிலையில் மேற்படி குரைப் சம்பவம் தத்தமது பகுதி பிறைக்கு தான் ஆதாரம் சர்வதேச பிறைக்கு எதிரான நிகழ்வு என்று தத்தமதுபகுதி பிறை அறிஞர்கள் கூறுகின்றனர்.
ஏனென்றால் மூஆவியா ரழி அவர்கள் நோன்பு நோற்றதையும் அவர்கள் பிறையை பார்த்ததையும் குரைப் அவர்கள் சாட்சி கூறியும் மதீனா சிரியா இரண்டு நாடுகளுக்கும் இடைப்பட்ட தூரத்தை கணக்கில் கொண்டே இப்னு அப்பாஸ் ரழி அவர்கள் நிராகரித்தார்கள் எனவும் வாதிடுகின்றனர்.
இந்த வாதம் உண்மையென்றால் இக்காலத்தில் வௌவேறு நாடுகளாக அமைந்திருக்கும் சிரியாவும் மதீனாவும் அன்று முஆவியா ரழி அவர்களின் ஒரே ஆட்சியின் கீழ் இருந்த இரு ஊர்கள் என்பதை கவனத்தில் கொள்ளவேண்டும்.
ஒரே ஆட்சியின் கீழ் இருந்த இரு ஊர்களில் இருவேறு தினங்களில் பிறை பார்க்கப்பட்டாலும் அதை மற்ற ஊரில் உள்ளவர்கள் பொருட்படுத்தக் கூடாது என்பதே இச்செய்தியில் இருந்து புலனாகின்றது.
அப்படியிருக்க இந்த நிகழ்வை வைத்து தங்கள் பிறை நிலைப்பாட்டை தத்தமது பகுதி என்று அமைத்து கொண்டவர்கள் தற்போது தமிழகபகுதி என பல ஊர்களையும் ஒன்றிணைத்து எந்த ஆதாரத்தின் அடிப்படையில் செயல்படுகின்றார்கள் என்பதை விளக்க வேண்டும்.
இல்லை இல்லை சிரியாவில் ஆட்சிப் பொறுப்பிலிருந்த கலீபா முஆவியாவின் ரழி தலைமையிலான இஸ்லாமிய ராஜ்ஜியத்தில் மதீனா என்பது ஒருஊர் அளவிற்குள்ள பகுதியல்ல அது தமிழ்நாட்டைப்போன்ற ஒரு மாநில பகுதியாகும்.
அங்கு கவர்னராக இருந்த இப்னு அப்பாஸ் ரழி அவர்கள் அவ்வாறு தகவலை மறுத்ததைப் போலத்தான் நாங்கள் இந்தியா என்ற நாட்டில் மத்திய அரசு இருப்பினும் தமிழகம் என்ற மாநில அரசு அளவுக்குட்பட்ட இடங்களை எல்கையாக நாங்கள் தீர்மானித்து தமிழகம் தவிர்த்து எங்கு பிறை காணப்பட்ட தகவல் கிடைத்தாலும் அதை ஏற்றுக்கொள்ள மறுக்கிறோம் என்று வாதம் புரிவார்களேயானால் சர்வலோகத்திற்கும் அரசனான அல்லாஹ்வின் ஆட்சியின் கீழ் இருக்கும் இப்பூமியில் வல்ல அல்லாஹ் பிறை பார்ப்பதற்கென்று எந்தவித தூர எல்லையையும் நிர்ணயிக்கவில்லை என்பதை மேற்படி வாதம் புரிவர்களுக்கு உறுதியாக சொல்லிக்கொள்கிறோம்.
முஆவியா ரழி அவர்களின் ஒரே ஆட்சிக்கு உட்பட்ட பகுதியாக மதீனா இருந்தும் சிரியா மற்றும் மதீனாவாசிகள் தனித்தனியாக செயல்பட்டதாகவே குரைப் நிகழ்வு கூறுகிறது.
மதீனாவை தமிழ்நாட்டின் எல்கை அளவோடு ஒப்பிட்டு கூறிடவே இயலாது என்ற நிலையில் ஓரே ஆட்சியின் கீழ் இருப்பதால் ஒரு பகுதியாக நாங்கள் தமிழ்நாட்டை பார்க்கின்றோம் என்று யாராவது கூறினால் அதற்கும் குரைப் நிகழ்வு ஆதாரமாக அமையாது மாறாக எதிராகவே அமையும் என்பதே உண்மை.
தத்தமது பகுதி பிறை அல்லது தமிழக அளவு பிறை என்ற எல்லைக்கு ஆதாரமாக வரும் ஒரு ஹதீஸையாவது மாற்றுக்கருத்துடையவர்கள் எடுத்துக்காட்டவேண்டும்.
தூரமான பகுதியில் இருந்து உறுதியான பிறைத் தகவல் கிடைத்தாலும் அதை ஏற்றுச் செயல்படுவதற்கு குரைப் சம்பவம் தடையாக இருக்கின்றது என்று கூறுபவர்கள் எவ்வளவு தூரத்தில் இருந்து பிறைத் தகவல் கிடைத்தால் அதை ஏற்றுக்கொள்ளலாம் என்ற விஷயத்தில் இன்னும் உறுதியில்லாத நிலைமையில் இருக்கின்றார்கள் என்பது குறிப்பிடத்தக்கது.
சில சமயம் தூரமான பகுதியில் இருந்து தகவல் வந்தால் எடுக்க கூடாது என்று கூறும் அவர்களே மற்றொரு சந்தர்ப்பத்தில் தூரத்தையோ எல்கையையோ நபி ஸல் அவர்கள் நிர்ணயம் செய்து தரவில்லை என்றும் கூறுகின்றார்கள்.
மேலும் குரைப் நிகழ்விலிருந்து நமக்குக் கிடைக்கும் முக்கியப்படிப்பினை என்னவென்றால் ஒரு ஆட்சியாளாரின் கலீபாவின் அதிகாரத்திற்கு உட்பட்ட பகுதியில் நாம் வாழ்ந்து வரும் நிலையில் நம்மை அந்த ஆட்சியாளர் கலீபா இன்னொரு ஊருக்கு கவர்னராக அமீராக நியமித்து அவருக்காக நாம் ஆட்சிப்பொறுப்பை அந்த ஊரில் நிர்வகித்தாலும் மார்க்க சட்டத்தில் நாம் சுயமாக சிந்தித்து முயற்சிசெய்து முடிவு எடுக்க வேண்டும் என்றும் ஆட்சியாளர் மார்க்கம் என்று கூறி செயல்படுத்தும் அனைத்து செயல்பாடுகளையும் நாமும் அப்படியே கண்மூடி பின்பற்ற வேண்டியதில்லை என்பதும் இதிலிருந்து தெளிவாகியுள்ள மாபெரும் உண்மையாகும்.
ஏனென்றால் மார்க்க சட்டமான பிறை விஷயத்தில் ஆட்சியாளர் மூஆவியா ரழி அவர்கள் பிறை பார்த்ததாக குரைப் சொன்னதை இப்னு அப்பாஸ் ரழி அவர்கள் ஏற்கமறுத்து தன்னுடைய பிறை நிலைப்பாடுதான் சரியென்று செயல்பட்டுள்ளார்கள்.
மார்க்க விஷயத்தில் அல்லாஹ்வும் அவனுடைய தூதர் நபி ஸல் அவர்களும் கட்டளையிட்டதை மட்டும் சிந்தித்து கட்டுப்பட்டு நடந்தால் போதுமானதாகும் என்பதும் வேறு யாருடைய மார்க்க நிலைப்பாட்டையும் நாம் தக்லீத் செய்து அமுல்படுத்த வேண்டியதில்லை என்பதும் மேற்படி குரைபுடைய செய்தியிலிருந்து தெளிவாகியுள்ளது.
இந்நிலையில் தத்தமதுபகுதியில் பிறை பார்ப்பதற்கு ஆதாரமாகக் காட்டப்படும் மேற்படி குரைபுடைய செய்தியின் அடிப்படையில் ஒருவருடைய பிறை நிலைப்பாடு அவருடைய கலீபா அமீர் ஜமாஅத் இயக்க தலைமைகளின் பிறை நிலைப்பாட்டிற்கு எதிராக இருந்தாலும் தலைமைக்கு கட்டுப்படவேண்டும் என்று கூறி தவறான பிறை நிலைப்பாட்டை நிர்பந்தமாக பின்பற்றக் கூடாது என்பதற்கு தக்க ஆதாரமாக இது அமைகிறது.
மேற்படி கலீபா அமீர் ஜமாஅத் காஜி முதவல்லி மற்றும் இயக்க தலைமைகளின் பிறை முடிவுகளை தக்லீத் செய்து ஏற்றுக் கொள்ளாமல் சுயமாக சிந்திக்க வேண்டும் என்பதைத்தான் மேற்படி குரைப் சம்பவம் தெரிவிக்கும் கருத்து என்பதே நிதர்சனமான உண்மையாகும்.
ஒரு ஊரில் காணப்பட்ட பிறையின் அடிப்படையில் அனைத்து ஊர் மக்களும் செயல்படக் கூடாது என்பது குரைப் நிகழ்வில் இருந்து பெறும் சட்டம் என்று கூறுபவர்களிடம் சிந்திப்பதற்காக இந்த கேள்விகளைக் கேட்கின்றோம்.
அதாவது மதீனாவிலிருந்த இப்னு அப்பாஸ் ரழி அவர்கள் வேறு ஊர் பிறையையோ பிறபகுதியின் பிறைத்தகவலையோ பின்பற்றக் கூடாது என்ற நிலைப்பாட்டில் இருந்திருந்தால் சிரியாவிலிருந்து வந்த குரைபிடம் அங்கு பிறை பார்க்கப்பட்டது பற்றி ஏன் விசாரிக்க வேண்டும்?
மாற்றுக் கருத்துடையவர்களின் வாதப்படி ஒரு ஊரில் பிறைப்பார்க்கப் படாவிட்டால்தனே வேறு பகுதியில் பார்த்தத் தகவலை ஏற்றுக்கொள்ள வேண்டும்.
ஒருவர் பிறைகளை கவனித்து அதை உறுதியும்படுத்தி மாதத்தைச் சரியாக துவங்கிய பின்னும் வேறு இடத்தில் இருந்து அது எந்தப் பகுதியானாலும் சரி தகவல் கிடைத்தால் தான் உறுதியாக கவனித்து மாதத்தை ஆரம்பித்ததை விட்டுவிட்டு கிடைத்தத் தகவலைத்தான் எடுத்து அமல்செய்ய வேண்டும் என்று சொல்ல வருகின்றார்களா?
இது பிறை பார்த்த தகவலை குறிக்கும் ஆதாரம் என்று மாற்றுக் கருத்துடையவர்கள் நம்பினாலும் அவர்களின் பிறை நிலைப்பாடு இச்சம்பவத்தின் மூலம் எங்கே நிரூபணமாகிறது?
ஒரு வாதத்திற்காக குரைப் சம்பவத்தை நபிமொழி என்று வைத்துக் கொண்டாலும் இப்னு அப்பாஸ் ரழி அவர்கள் குரைபுடைய பிறைத் தகவலை நேரத்தையோ தூரத்தையோ அளவுகோலாக வைத்து மறுக்கவில்லை.
இதை ஏற்றுக் கொண்டு இனி பிறைவிஷயத்தில் நேரம் மற்றும் தூர வித்தியாசங்களை முன்னிருத்தாமல் இப்னு அப்பாஸ் ரழி அவர்களின் வழிநின்று பிறைகள் அனைத்தையும் நாள் தவறாமல் தாங்களே சுயமாக கவனித்து செயல்பட டவுண்காஜிகள் முதல் ஜமாஅத் தலைவர்கள் உட்பட மாற்றுக்கருத்துடைய அனைவரும் முன்வரவேண்டும்.
குர்ஆன் மற்றும் ஆதாரப்பூர்வமான ஹதீஸ்களைத் தவிர ஸஹாபாக்களின் கூற்றுகள் தாபியீன்களின் கூற்றுகள் மார்க்கத்திற்கு ஆதாரமாகாது எனக் கூறும் மாற்றுக்கருத்துடைய அறிஞர்கள் இந்த குரைப் சம்பவத்திற்கும் நபி ஸல் அவர்களுக்கும் சம்பந்தம் இல்லை என்று தெளிவாக தெரியும் நிலையிலும் தங்களின் தத்தமதுபகுதி பிறை நிலைப்பாட்டிற்கு இதை ஆதாரமாக கருதிக்கொண்டு இந்த குரைப் சம்பவத்தை தூக்கிப்பிடித்து பிறைவிஷயத்திற்கு மட்டும் ஸஹாபியையும் தாபியீயையும் ஆதாரமாகக் கொள்வது ஏன்?
கும்ம உடைய நாள் வெள்ளிக்கிழமையாக இருந்துள்ள நிலையில் அன்றைய தினம் சிரியாவிலோ அல்லது மதீனாவிலோ இன்னும் அரபு உலகின் எப்பகுதியிலும் பிறையை புறக்கண்ணால் பார்க்க எந்த முகாந்திரமும் இல்லை.
இந்த பேருண்மையை நபி ஸல் அவர்களால் மார்க்க ஞானத்திற்காக வேண்டி பிரத்தியேகமாக துஆ செய்யப்பட்ட நபித்தோழர் இப்னுஅப்பாஸ் ரழி அவர்கள் அறிந்திருந்ததின் அடிப்படையில்கூட குரைபுடைய அப்பிறைதகவலை ஏற்க மறுத்திருக்கலாம்.
இப்னுஅப்பாஸ் ரழி அவர்கள் பிறைகளைத் தொடர்ந்து அவதானித்து வந்ததின் அடிப்படையில் ரமழானின் முதல் பிறையின் காட்சியை ரமழானின் முதல்தினமான சனிக்கிழமையன்று மதினாவில் கவனித்துள்ளார்கள்.
அந்த சனிக்கிழமைக்கு முந்திய நாள் வெள்ளிக்கிழமை கும்மாவுடைய நாளில் பிறையை யாரும் காணமுடியாது என்பதை தெளிவாக இப்னு அப்பாஸ் ரழி அவர்கள் அறிந்திருந்த நிலையில் அந்த கும்மவுடைய நாளான வெள்ளிக்கிழமையில் குரைப் பிறை பார்த்ததாகச் சொன்ன தகவலை நபிவழியில் நின்று மறுத்துள்ளார்கள் என்றே கருதவேண்டும்.
மாற்றுக் கருத்துடையவர்கள் குரைப் சம்பவத்தில் இப்னு அப்பாஸ் ரழி அவர்கள் பிறைகளை கவனித்தே செயல்பட்டார்கள் என்பதை ஒப்புக்கொள்கின்றார்கள்.
இந்நிலையில் குரைப் அவர்கள் இப்னு அப்பாஸ் ரழி அவர்கள் செயல்பட்டதற்கு மாற்றமான தகவலை தரும்போது உறுதியாக பிறையை கவனித்து செயல்பட்ட இப்னு அப்பாஸ் ரழி தன்னுடைய நிலைபாட்டை மாற்றிக்கொள்ள வேண்டிய அவசிய அவர்களுக்கு இருந்திருக்கவில்லை.
அத்துடன் ஒரு ஊரிலிருந்து மற்றொரு ஊருக்கு ஒருவர் பயணித்து சென்றுவிட்டால் அவர் எந்த ஊரின் பிறையின் அடிப்படையில் நோன்பை நிறைவு செய்ய வேண்டும்?
அச்சமயம் சிலருக்கு நோன்பு குறைந்ததாகவும் மேலும் சிலருக்கு நோன்பு அதிகமாகவும் நோற்கவேண்டி வந்துவிட்டால் என்ன செய்வது எனவும் அலசியுள்ளனர்.
ஏனெனில் முஆவியா ரழி அவர்களால் மதீனாவில் கவர்னராக நியமிக்கப்பட்ட இப்னு அப்பாஸ் ரழி அவர்களிடம் சிரியாவில் பிறை பார்த்ததாக சாட்சி சொன்ன குரைப் அவர்கள் மதீனாவிலிருந்த மக்களைவிட ஒருநாள் அதிகமாக நோன்பை பிடித்திருந்தாரா?
அதாவது மாதத்தின் இறுதியில் சிரியாவிலிருந்து பயணம் செய்து மதீனா வந்த குரைப் அவர்கள் மதீனாவாசிகளின் நோன்பின் அடிப்படையில் தன்னுடைய நோன்பை நிறைவு செய்துவிட்டு பெருநாள் கொண்டாடினாரா?
அல்லது சிரியாவில் தான் நோன்பை ஆரம்பித்ததின் அடிப்படையில் நோன்பு நோற்க ஹராமான தினமான அவருடைய பெருநாள் தினத்திலும் ஒரு நோன்பை அதிகப்படியாக நோற்றாறா?
உணர்ந்து கொண்டார் என்றால் அவர்கள் நோன்பு நோற்றது ரமழானின் முதல் தினத்தில் அல்ல என்பதை உணர்ந்து முப்பத்தொன்று நோன்புகள் நோற்றார்களா?
மேற்படி குரைப் சம்பவம் மாற்றுக்கருத்துடையோரின் பிறை பார்த்தலுக்கும் அவர்களின் நிலைப்பாட்டிற்கும் எவ்வகையிலும் ஒருபோதும் ஆதாரமாக அமையாது என்பதை விளங்கிக் கொண்டோம்.
ஹாகதா அமரனா ரஸுல் ஸல் ஃ அல்லாஹ்வின் தூதர் ஸல் அவர்கள் இவ்வாறு தான் கட்டளையிட்டார்கள் என்று இப்னு அப்பாஸ் ரழி அவர்கள் கூறியதாக குரைப் கூறியதில் நபி ஸல் அவர்கள் எவ்வாறு கட்டளையிட்டார்கள்?
நபி ஸல் அவர்கள் இவ்வாறு தான் கட்டளையிட்டார்கள் என்ற வார்த்தையை பிடித்துக்கொண்டு இதுவும் ஹதீஸ்தான் மேலும் தத்தமதுபகுதி பிறை நிலைப்பாட்டிற்கு இதுவே பிரதான ஆதாரம் என கூறுபவர்களிடம் அவர்கள் பாணியிலேயே கீழ்க்காணும் கேள்விகளை முன்வைக்கின்றோம்.
இந்த பேருண்மையை நபி ஸல் அவர்களால் மார்க்க ஞானத்திற்காக வேண்டி பிரத்தியேகமாக துஆ செய்யப்பட்ட நபித்தோழர் இப்னுஅப்பாஸ் ரழி அவர்கள் அறிந்திருந்ததால் குரைபுடைய அப்பிறைதகவலை ஏற்க மறுத்து ஹாகதா அமரனா ரஸுல் ஸல் அல்லாஹ்வின் தூதர் ஸல் அவர்கள் இவ்வாறு தான் கட்டளையிட்டார்கள் என்று இப்னு அப்பாஸ் ரழி அவர்கள் சொன்னதாக ஏன் ஒத்துக்கொள்ளக் கூடாது?
முஆவியா ரழி மற்றும் அவர்களின் ஆளுமையின் கீழ் மதீனாவின் கவர்னர் பொறுப்பிலிருந்த இப்னு அப்பாஸ் ரழி ஆகிய சங்கைமிக்க அவ்விரு நபித்தோழர்களும் இரண்டு வெவ்வேறு நாட்களில் ரமழான் நோன்பை துவங்கினார்கள் என்ற செய்தி சரியானதல்ல முஸ்லிம்கள் அனைவரும் ஒரே கிழமையில்தான் மாதத்தைத் துவங்கவேண்டும் என்பதைத்தான் ஹாகதா அமரனா ரஸுல் ஸல் அல்லாஹ்வின் தூதர் ஸல் அவர்கள் இவ்வாறு தான் கட்டளையிட்டார்கள் என்று இப்னு அப்பாஸ் ரழி அவர்கள் சொன்னதாக ஏன் பிரச்சாரம் செய்யக் கூடாது?
ஹிஜ்ரி கமிட்டியினராகிய நாம் நமது பிறை நிலைப்பாட்டிற்கு பல்வேறு குர்ஆன் வசனங்களையும் நபி ஸல் அவர்களின் ஆதாரப்பூர்வமான ஹதீஸ்களையும் ஆதாரங்களாக மக்கள் மத்தியில் நேரடியாகவும் பகிரங்கமாகவும் தெரிவித்து வருகிறோம்அல்ஹம்துலில்லாஹ்.
இந்நிலையில் பிறைகள் விஷயத்தில் நாம் என்ன சொல்கிறோம் என்பதை கொஞ்சம்கூட அறியமுற்படாத மாற்றுக்கருத்துடைய அறிஞர்கள் நபி ஸல் அவர்கள் மரணித்தபிறகு அவர்களுக்குப் பின்னர் ஆட்சிபுரிந்த நேர்வழிநின்ற நான்கு கலீபாக்களின் மரணத்திற்குப் பிறகு இன்னும் நபி ஸல் அவர்களோடு தோழமையைப் பெற்றிருந்த மூத்த ஸஹாபாக்களில் பலர் மரணித்திருந்த காலகட்டத்தில் முஸ்லிம் உம்மத்தை பிரிவிக்குள்ளாக்கிய யூதர்களின் பல சதிவேலைகளும் ஷியாக்களின் பிரிவினை குழப்பங்களும் தலைதூக்கியிருந்த காலத்தில் நடைபெற்ற இக்குரைப் சம்பவத்தை தங்களது பிறைநிலைப்பாட்டிற்கு தக்க ஆதாரமாக துணிந்து பிரச்சாரம் செய்கின்றார்கள் என்றால் அத்தகையோர்களை மக்களே நீங்கள்தான் அடையாளம் கண்டுகொள்ள வேண்டும்.
ஸூமூ லி ருஃயத்திஹி வ அஃப்திரு லி ருஃயத்திஹி என்ற வாசகங்கள் வரும் பிரபலமான ஹதீஸ்கள் இருபத்தொன்பதாவது நாள் மாலை முப்பதாம் நாள் இரவு மேற்கு திசையில் மஃரிபு நேரத்தில் மறைந்து கொண்டிருக்கும் பிறையை புறக்கண்ணால் பார்க்க வேண்டும் என்பதற்கு எவ்விதத்திலும் ஆதாரமாகாது மாறாக பிறைகளின் அனைத்து படித்தரங்களையும் துல்லியமாக கவனித்தே செயல்பட வேண்டும் என்பதை தான் விளக்குகிறது என்பது மிகவும் தெளிவாக நிரூபணமாகிவிட்ட நிலையில் இருபத்தொன்பதாவது நாள் மாலை முப்பதாம் நாள் இரவு மேற்கு திசையில் மஃரிபு நேரத்தில் மறைந்து கொண்டிருக்கும் பிறையை புறக்கண்ணால் பார்ப்பதுதான் மார்க்க சட்டம் என்ற தவறான நம்பிக்கைக்கு ஆதாரமாக கருதப்பட்ட ஒரு கிராமவாசியின் பிறை அறிவிப்பு பிறையை பார்த்ததும் ஓதும் துஆ சம்மந்தப்பட்ட அறிவிப்பு ரிப்யீ பின் கிராஷ் அறிவிக்கும் இரண்டு கிராமவாசிகளின் பிறை செய்தி அறிவிப்பு இரண்டு கிராமவாசிகள் சம்பந்தமாக வரும் மேலும் ஒரு அறிவிப்பு நோன்பு மற்றும் பெருநாள் தினங்களை அவரவர் முடிவு செய்யலாம் என்று தவறாக மக்களிடம் புரிய வைக்கப்பட்ட அறிவிப்பு பிறை பார்த்தலுக்கு இரண்டு சாட்சிகள் பற்றிய செய்தி ரமழானை முன்கூட்டியே ஆரம்பிப்பது சம்பந்தமான அறிவிப்பு யவ்முஷ்ஷக் என்று பிறை பார்த்தல் சம்பந்தமாக பதிவுசெய்யப்பட்டுள்ள அனைத்து செய்திகளும் பலவீனமானவையாகவும் அதில் பல தத்தமதுபகுதி பிறை சர்வதேசப்பிறை பிறையை புறக்கண்களால் பார்த்தல் போன்ற பிறை நிலைப்பாடுகளுக்கு எதிராக அமைந்துவிட்டதாலும் இன்னும் பிறை பார்த்து தகவல் அளிப்பதற்கு மிகப்பெரும் ஆதாரமாக பிரச்சாரம் செய்யப்பட்ட வாகனக்கூட்டம் சம்பந்தமான அறிவிப்பும் அடிப்படையற்றது தொடர்பு அறுந்தது இனங்காணப்படாத அபூஉமைர் என்பவரால் அறிவிக்கப்பட்டது நபி ஸல் அவர்கள் மீது இட்டுக்கட்டப்பட்ட பலவீனமான செய்தி என்று தௌளத் தெளிவாக நிரூபிக்கப்பட்டுவிட்டதாலும் நபிமொழி என்ற தரத்தில் அமையாத இந்த குரைப் சம்பவத்தை நிலைநிறுத்த வேண்டிய சூழல் மாற்றுக்கருத்துடைய அறிஞர்களுக்கு தற்போது ஏற்பட்டுள்ளது.
இன்றைய அறிவியல் யுகத்தில் கணிணியின் மூலம் அனைத்து அறிவிப்புகளையும் செய்திகளையும் தேடி எடுத்து அனல் பறக்க விவாதங்கள் புரியும் அரபிப்புலமை வாய்ந்தவவர்களால் கூட இந்த குரைப் சம்பவம் பற்றிய உண்மை நிலையை உலகிற்கு உணர்த்த முடியாமல் போனது ஏன்?
இன்னும் தவ்ஹீது ஜமாஅத்தினர் எனப்படுவோர் திருக்குர்ஆன் ஸஹீஹான சுன்னா ஆகிய இவ்விரண்டு மட்டும்தான் மார்க்கத்தின் மூல ஆதாரங்கள் என்றும் இந்த இரண்டில் எதையும் கூட்டவோ குறைக்கவோ கூடாது என்றும் ஏற்று பின்பற்றுகின்றனர் என்று மக்கள் நம்பியுள்ளனர்.
நபி ஸல் அவர்களின் போதனைகளில் ஸஹீஹானதை மட்டும்தான் ஏற்று நடப்போம் என்று பிரசாரம் செய்யும் தவ்ஹீது ஜமாஅத்தின் ஆலிம்கள் இந்த குரைப் விஷயம் சம்பந்தமாக நாம் இதுவரை கூறியுள்ள உண்மைகளை விருப்பு வெறுப்பின்றி ஆய்ந்து படித்து தங்களது கொள்கைவாதிகளுக்கு சத்தியத்தைச் சொல்லிட கடமைப்பட்டுள்ளார்கள்.
தங்களின் தத்தமதுபகுதிபிறை அல்லது தமிழகப்பிறை நிலைப்பாட்டிற்கு இச்செய்தியை பலமான ஆதாரம் என நம்பி பிரச்சாரமும் செய்துவிட்டதால் தற்போது இவ்விஷயங்களை எப்படி மக்களிடம் கொண்டு செல்வது என்று தயக்கம் காட்டுவார்களேயானால் அத்தகைய தவ்ஹீதுவாதிகளுக்கு இந்த ஆய்வுகள் எத்தகைய பயனையும் அளிக்காது என்பதை வருத்தத்துடன் சொல்லிக் கொள்கிறோம்.
ஆக பல்வேறு முரண்பாடுகளும் குழப்பங்களும் நிறைந்த மேற்படி குரைப் சம்பவத்தில் அச்சம்பவம் உணர்த்தும் படிப்பினைகளையும் அதில் எழும் பல கேள்விகளையும் மனதில் கொண்டு நிதானமாக நாம் சிந்தித்தால் மேற்படி குரைப் சம்பவம் தத்தமதுபகுதி பிறைக்கோ சர்வதேசப் பிறையினரின் வாதத்திற்கோ அல்லது பிறந்த பிறையை இருபத்தொன்பதாவது நாள் மாலை முப்பதாம் நாள் இரவு மேற்கு திசையில் மஃரிபு நேரத்தில் மறைந்து கொண்டிருக்கும் பிறையை புறக்கண்ணால் பார்க்க வேண்டும் என்பது போன்ற நிலைப்பாட்டிற்கோ எவ்வகையிலும் ஒருபோதும் ஆதாரமாகாது என்பதை தெளிவாக விளங்கலாம்.
ஹாகதா அமரனா ரஸுல் ஸல் ஃ அல்லாஹ்வின் தூதர் ஸல் அவர்கள் இவ்வாறு தான் கட்டளையிட்டார்கள் என்ற வார்த்தையை பிடித்துக்கொண்டு இதுவும் ஹதீஸ்தான் என்றும் இனி வாதிடவும் முடியாது என்பதையும் மக்களே நீங்கள் தெளிவாக விளங்கிக் கொள்ளுங்கள்.
இந்த நிகழ்வில் கலந்துகொள்வதற்கு முன்னர் ஜனாதிபதி மைத்ரிபால சிறிசேன மற்றும் பிரதமர் மஹிந்த ராஜபக்ஷ்வும் திஸ்ஸமஹாராம விகாரைக்குச் சென்று சமய வழிபாடுகளில் ஈடுபட்டனர்.